EkBass/fiwiki-20250220-pages-articles huggingface dataset:
Ratsun kierto

Ratsun kierto on matemaattinen ongelma, johon liittyy shakissa käytettävä ratsu ja shakkilauta. Tarkoituksena on liikuttaa ratsua laudalla niin, että se käy jokaisessa ruudussa kerran ja vain kerran. Ongelmalle on useita ratkaisuja. Normaalilla shakkilaudalla (8 × 8) on tasan 26 534 728 821 064 sellaista ratkaisua, joissa ratsu lopettaa ruudulle, jota se uhkaa alussa. Tällöin kyseessä on silmukka jossa lopetusruudusta pääsee takaisin alkuun. On olemassa myös ratkaisuja, joissa viimeisestä ruudusta ei ole mahdollista päästä takaisin aloitusruutuun. Lukuun on laskettu mukaan myös ratkaisujen käänteiset muodot (siirrot takaperin). == Ominaisuuksia == Monista ratkaisuista on löydettävissä taikaneliön ominaisuuksia. Taikaneliössä jokaisen vaaka-, pysty- ja vinorivin summa on sama. Tällaista taikaneliötä, jossa luvut vastaavat ratsun kierron siirron järjestyslukua ei ole mahdollista luoda, vaikkakin lähellä olevia ratkaisuja on löydetty. Tämä matemaattinen ongelma ratkaistiin tietokoneen avulla vuonna 2003. == Olemassaolo == Ratsun kierto on aina mahdollista toteuttaa m × n ruudun kokoisella laudalla, jossa m pienempi tai yhtäsuuri kuin n, jos yksi tai useampi seuraavista ehdoista ei täyty: # m ja n ovat molemmat parittomia # m on 1, 2 tai 4 # m on 3 ja n on 4,6, tai 8 Pienin mahdollinen neliönmuotoinen lauta, jolla sen voi suorittaa on 5 × 5 ruudun lauta. Ratsun kiertoa voi myös pelata eräänlaisena kaksinpelinä. Tällöin molemmat siirtävät vuorotellen ratsujaan, kunnes jompikumpi ei voi enää liikuttaa ratsuaan uudelle ruudulle. Tällöin toinen pelaaja on voittanut. ==Lähteet== ==Aiheesta muualla== * Warnsdorff's Rule Web Page * Warnsdorff's rule II - Efficiency of Warnsdorff´s Rule * The ultimate Knight's Tour page of Links * The Knight's Tour * Knight's Tours Using a Neural Network Luokka:Shakin teoria
Shakkilauta

Shakkilauta on shakissa ja muissa peleissä käytettävä ruutulauta. Neliön muotoinen lauta koostuu 64 ruudusta, jotka ovat kahdeksassa pystysuorassa linjassa ja kahdeksassa vaakasuorassa rivissä. Joka toinen ruutu on tumma ja joka toinen vaalea, ja niistä käytetään yleensä nimityksiä mustat ruudut ja valkeat ruudut. Shakkilauta voi olla esimerkiksi muovia, puuta, pahvia tai norsunluuta. Lauta asetetaan ennen shakkipeliä niin, että kummallakin pelaajalla on oikeassa alakulmassa valkea ruutu. Laudassa on linjat a–h sekä rivit 1–8, ja nämä on voitu merkitä laudan reunaan. Näin shakin siirrot voidaan helpommin merkitä muistiin. Samanlaista pelilautaa käytetään myös tammipelissä. Luokka:Shakkivälineet
Camp Rock

Camp Rock on Disney Channelin elokuva vuodelta 2008. Suomen ensi-ilta Disney Channelilla oli 3. lokakuuta 2008. ==Tarina== Camp Rock kertoo Mitchiestä, joka haluaisi päästä etenkin nuorten suosimalle kesäleirille Camp Rockille. Mitchien perheellä ei ole kuitenkaan varaa kustantaa leiriä - Mitchien äidin pitopalvelu alkaa pyöriä, ja Mitchien isä lajentaa rautakauppaansa. Tullessaan kuitenkin kotiin viimeisen koulupäivänsä jälkeen Mitchietä odottaa mukava yllätys. Hänen äitinsä pitopalvelu on saanut tehtäväkseen huolehtia leiriläisten ruokapuolen, ja Mitchie pääsee leirille alennushintaan! Hieman aikaisemmin nuori Connect 3 yhtyeen jäsen Shane Gray on marssinut ulos kuvauksista. Bändin muut jäsenet päättävät lähettää Shanen leirille Camp Rockille, jossa Connect 3 perustettiin 3 vuotta aikaisemmin. Bändin jäsenet perustelevat aiettaan sillä, että Shane saa tavata Brown-setänsä. Shane ei kuitenkaan haluaisi mennä leirille, joten hänet pakotetaan sinne. Mitchie saapuu leirille ja tapaa heti ensimmäiseksi Caitlynin. Caitlyn on ystävällinen Mitchielle, ja kertoo mielenkiintoisia asioita leiriläisistä. Leirin diiva Tess Tyler on kuuluisan TJ Tylerin tytär, ja on siis itsekin melko kuuluisa. Kun Tess sitten tulee pilkkaamaan Caitlynin vanhempien ammatteja, ottaa Mitchie ohjat käsiinsä ja esittäytyy. Mitchie kertoo nimensä ja isänsä ammatin, mutta kuten arvata saattaa Tess ei ole kiinnostunut. Mitchie sepittää valheen jonka mukaan hänen äitinsä on Kiinan Hot Tunes TV:n johtaja. Valheesta johtuen Mitchie saa suuren suosion Tessin keskuudessa. Tosiasiassa Mitchie on leirillä vain siksi, että hänen äitinsä on siellä töissä, ja Mitchie auttaa häntä keittiössä. Shane kuulee sattumalta jonkun laulavan tyhjässä salissa, mutta Shane ei ehdi nähdä tyttöä, joten hän rupeaa etsimään "tyttöä ja ääntä". Mitchie ystävystyy Shanen kanssa, josta Tess tulee erittäin vihaiseksi. Lopulta Tess saa tietää Mitchien valehdelleen perheestään ja hän paljastaa koko leirille Mitchien valheen ja Shanen sydän särkyy. Kaikki tuntuvat vihaavan Mitchietä, paitsi Caitlyn. Tess saa myös tietää, että Michie on tyttö, jota Shane etsii, joten hän piilottaa käsikorunsa keittiöön täten lavastaen Michien ja Caitlynin varkaiksi. Brown kieltää heitä esiintymästä loppujameissa. Mitchie kuitenkin pitää mielensä ja keksii keinon päästä esiintymään, siten Shane saa tietää Mitchien olevan hänen etsimänsä tyttö. ===Rooleissa=== Luokka:Yhdysvaltalaiset komediaelokuvat Luokka:Disney Channelin elokuvat Luokka:Vuoden 2008 yhdysvaltalaiset elokuvat Luokka:Yhdysvaltalaiset nuortenelokuvat
Kanuunahaupitsi

Kanuunahaupitsi on epäsuoraan ammuntaan tarkoitettu tykki, jonka putken pituus on yli 30 kaliiperia ja joka kykenee ampumaan selvästi yli 45 asteen korotuskulmilla. Suomen puolustusvoimien tykkinimikkeistö ei kuitenkaan tunne kanuunahaupitsia itsenäisenä nimikkeenä. Sen sijaan kenttätykit on jaoteltu ainoastaan kanuunoihin ja haupitseihin. Luokka:Tykit
Sven Wollter

Sven Justus Fredrik Wollter (11. tammikuuta 1934 Göteborg – 10. marraskuuta 2020 LuulajaSkådespelaren Sven Wollter är död. Sveriges Television 10.11.2020.) oli ruotsalainen näyttelijä. Wollter näytteli elokuvissa ja televisiossa 1960-luvulta asti. Hän esiintyi muun muassa Bo Widerbergin elokuvissa Komisario Beck tähtäimessä (1976) ja Mies Mallorcalta (1984) sekä Andrei Tarkovskin viimeisessä elokuvassa Uhri (1986). Wollterilla oli myös rooli John McTiernanin ohjaamassa yhdysvaltalaisessa elokuvassa 13. soturi (1999). Håkan Nesserin kirjoihin perustuvassa Van Veeteren -sarjassa hän esitti nimiosaa. Wollter oli pitkäaikainen Ruotsin kommunistisen puolueen jäsen. Wollter kuoli saatuaan COVID-19-tartunnan. Hän sairasti keuhkoahtaumatautia. ==Lähteet== ==Aiheesta muualla== * ”Jag har lämnat barnen ensamma med sina smärtor.” Dagens Nyheter 3.3.2003. * * Luokka:Ruotsalaiset näyttelijät Luokka:Ruotsalaiset kommunistit Luokka:Vuonna 1934 syntyneet Luokka:Vuonna 2020 kuolleet
Peter Sutherland

Peter Denis Sutherland, KCMG (25. huhtikuuta 1946 – 7. tammikuuta 2018Former attorney general Peter Sutherland dies aged 71) oli irlantilainen liikemies ja diplomaatti sekä Fine Gael -puolueen poliitikko. Sutherland oli koulutukseltaan lakimies. Hän toimi Irlannin Attorney Generalina 1981–1984 ja oli Irlannin EU-komissaarina Jacques Delorsin ensimmäisessä komissiossa 1985–1989 vastuullaan sosiaaliasiat ja kilpailukyky. Hän oli GATTin ja vuosina 1993–1995 Maailman kauppajärjestön (WTO) pääjohtaja. Sutherlandin muihin vastuutehtäviin kuului neuvonantajan paikka kansainvälisissä asioissa Hongkongin hallintoelimessä 1998–2005, Yhdistyneiden kansakuntien (YK) hyväntahdon lähettiläänä, Pyhän istuimen (paavin) talousneuvonantajana, Navarran yliopiston IESE Business Schoolissa ja London School of Economicsin hallintoneuvoston puheenjohtajana vuodesta 2006. Hän oli myös YK:n pääsihteeri Kofi Annanin nimittämänä erityislähettiläänä siirtolaisuusasioissa. Sutherman oli Britannian Goldman Sachsin hallituksen puheenjohtaja ja toimi vuoteen 2009 myös BP:n hallituksen puheenjohtajana. Hän oli myös Royal Bank of Scotlandin johtajia ja toimi ABB:n hallituksessa. Sutherland oli Bilderberg-ryhmän johtokomiteassa, Trilateraalisen komission puheenjohtaja sekä European Round Table of Industrialistsin varapuheenjohtaja. Sutherland tunnettiin erityisen avoimen maahanmuuttopolitiikan ajamisesta Euroopan unionissa. Hänen mukaansa Euroopan unionin eri kansallisuuksien tulisi luopua yhdenmukaisuudestaan ja siirtyä monikulttuurisuuteen. == Lähteet == == Aiheesta muualla == * Luokka:Irlantilaiset EU-komissaarit Luokka:Irlantilaiset liikemiehet Luokka:Irlantilaiset poliitikot Luokka:Vuonna 1946 syntyneet Luokka:Vuonna 2018 kuolleet
Nicole Brandebusemeyer

Nicole Brandebusemeyer (s. 9. lokakuuta 1974 Georgsmarienhütte) on entinen saksalainen jalkapalloilija, pelipaikaltaan keskikenttäpelaaja. Hän kuului pronssia voittaneeseen Saksan joukkueeseen Sydneyn olympialaisissa 2000. Maajoukkueessa hän oli mukana lisäksi MM-kisoissa 1999. Seuraurallaan hänen suurimmat saavutukset olivat Bundesliigan, cupin ja supercupin mestaruus vuonna 1997 ja Eredivisien mestaruus vuonna 1991. ==Lähteet== *Profiili DFB:n sivuilla Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1974 syntyneet Luokka:Elävät henkilöt
Mats Arehn

Mats Arehn (s. 19. kesäkuuta 1946, Tukholma) on ruotsalainen elokuvaohjaaja. Arehn on ohjannut muun muassa elokuvat Mies josta tuli miljonääri (1980), Istanbul (1986) sekä osittain Suomessa kuvatun Valkoisia valheita (1995). Luokka:Ruotsalaiset elokuvaohjaajat Luokka:Vuonna 1946 syntyneet Luokka:Elävät henkilöt
The Chess Monthly

The Chess Monthly oli lyhyen aikaa Yhdysvalloissa julkaistu shakkilehti. Sitä julkaistiin vuodesta 1857 vuoteen 1861. Lehteä toimitti diplomaatti ja lingvistiikan professori Daniel Willard Fiske sekä jonkun aikaa Paul Morphy. Eugene B. Cook (1830–1915) ja Sam Loyd pitivät lehden shakkiongelmapalstaa. Lehteä ilmestyi ainoastaan viisi numeroa, mutta se muistetaan silti Tr. Silas Mitchellin artikkelisarjasta, jossa hän paljasti shakkia pelaavan Turkkilaisen toimintaperiaatteen. ==Lähteet== * * * Gerald M. Levitt, The Turk, Chess Automaton. McFarland and Company Inc. Publishers, Jefferson, Pohjois-Carolina, 2000. * Moravian Chess Publishing House Volume Listing. Luokka:Yhdysvaltalaiset lehdet Luokka:Shakkilehdet
Stefanie Gottschlich

Stefanie Gottschlich (s. 5. elokuuta 1978 Wolfsburg) on entinen saksalainen jalkapalloilija, pelipaikaltaan puolustaja. Hän teki maajoukkuevuosinaan (1997–2006) kolme maalia ja pelasi 43 ottelua. Arvokisoissa hän oli mukana Saksan pronssijoukkueessa Sydneyn olympialaisissa 2000 ja oli lisäksi mukana juhlimassa maailmanmestaruutta vuonna 2003, joka oli myös Saksan ensimmäinen naisten maailmanmestaruus. Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1978 syntyneet Luokka:Elävät henkilöt
Kristin Bekkevold

Kristin Bekkevold (s. 19. huhtikuuta 1977 Gjøvik, Oppland, Norja) on norjalainen entinen jalkapalloilija. Hän kuului maajoukkueeseen, joka voitti kultaa vuoden 2000 kesäolympialaisista Sydneystä. == Lähteet == Luokka:Norjalaiset jalkapalloilijat Luokka:Norjalaiset olympiavoittajat Luokka:Vuonna 1977 syntyneet Luokka:Elävät henkilöt
Gro Espeseth

Gro Espeseth (s. 30. lokakuuta 1972) on entinen norjalainen jalkapalloilija. Espeseth pelasi urallaan IL Sandvikenissä ja Trondheims-Ørn SK:ssä. Maajoukkueessa hän pelasi yhteensä 105 ottelua. Hän oli arvokilpailuissa voittamassa Norjalle olympiakultaa Sydneystä 2000, pronssia Atlantasta 1996. MM-kilpailuissa hän saavutti hopeaa Kiinassa 1991 ja oli lisäksi Ruotsissa 1995 voittamassa Norjalle sen ensimmäistä maailmanmestaruutta. ==Saavutukset== ===Olympialaiset=== *Atlanta 1996 - Pronssia *Sydney 2000 - Kultaa ===MM- kilpailut=== *Kiina 1991 - Hopeaa *Ruotsi 1995 - Kultaa Luokka:Norjalaiset jalkapalloilijat Luokka:Norjalaiset olympiavoittajat Luokka:Vuonna 1972 syntyneet Luokka:Elävät henkilöt
Lux Radio Theater

Lux Radio Theater oli radioantologiasarja, jota esitettiin Yhdysvalloissa 1934–1955. Sarjan alkuvaiheessa ohjelmisto koostui Broadway-esitysten radioon sovitetuista versioista ja myöhemmin elokuvasovituksista. Sarjaa lähetettiin aluksi NBC Blue Networkin asemien kautta (1934–1935). Sieltä se siirtyi CBS:lle (1935–1954) ja sarjan päätösvuodet lähetettiin NBC:n radioverkossa (1954–1955). Sarjan kuunnelmiin pyrittiin saamaan samat näyttelijät kuin elokuvaversioissakin, joten näyttelijäkaarti oli erittäin nimekäs. Näyttelijöiden joukossa olivat muun muassa Abbott ja Costello, Lauren Bacall, Lucille Ball, Ethel Barrymore, John Barrymore, Lionel Barrymore, Ingrid Bergman, Humphrey Bogart, Charles Boyer, James Cagney, Claudette Colbert, Ronald Colman, Gary Cooper, Joseph Cotten, Joan Crawford, Bing Crosby, Bette Davis, James Stewart, Shirley Temple, Gene Tierney, Spencer Tracy, John Wayne, Jane Wyman, Orson Welles ja Loretta Young. Ohjelman isäntänä toimi Cecil B. DeMille. Sarja on päässyt Radio Hall of Fameen. Lux Radio Theaterista tehtiin omat versiot myös Etelä-Afrikassa (1950–1985)http://pumamouse.com/springbokradiohistory.html ja Australiassa (1939–1951, 1955–1956)http://www.australiast.uts.edu.au/ARCHIVE/STM07.shtml . ==Lähteet== ==Aiheesta muualla== *Lux Radio Theaterin jaksoja kuunneltavissa/ladattavissa Internet Archivessa *Luettelo Lux Radio Theaterin jaksoista Luokka:Yhdysvaltalaiset radiokuunnelmat Luokka:Radio Hall of Fame
Oulun kaupunginjohtaja

Oulun kaupunginjohtajan tehtävä on johtaa Oulun kaupunginhallituksen alaisena kaupungin strategista toimintaa, taloudenhoitoa ja muuta hallintoa. Kaupunginjohtaja vastaa myös seutuyhteistyöstä ja viestinnästä. Kaupunginjohtajan toimialaan kuuluvat kaupungin toiminnan ja talouden yleissuunnittelu, elinkeinoasiat, valmiussuunnittelu, talousarvion valmistelu ja sen noudattamisen valvonta, sisäinen valvonta sekä taloushallintoon liittyvät asiat yleensä ja riippumatta siitä mitä lautakuntaa, virastoa tai laitosta asia koskee. Lisäksi kaupunginjohtajan toimialaan kuuluvat kaupungin Ouluseutu Yrityspalvelut -palveluyksikön ja hankintalautakunnan johtaminen. Aiemmin Oulun kaupungilla oli myös kaksi apulaiskaupunginjohtajaa, jotka vastasivat palveluiden järjestämisestä sekä niiden tuottamisesta ja omistajapolitiikasta. Oulu on sittemmin luopunut organisaatiomuutoksessa apulaiskaupunginjohtajista ja hallintojohtajista. Kaupunginjohtajan varahenkilönä toimii konsernijohtaja. == Oulun pormestarit ja kaupunginjohtajat== === Pormestarit === Pormestari Kausi Hannu Juhonpoika Fordell 1611, 1613–1619 Pietari Olavinpoika 1611, 1614 Gabriel Tuomaanpoika 1614 Yrjö Antinpoika Lyttraeus 1619–1632 Jaakko Antinpoika 1633–1640 Sakari Ficke 1641–1643 Johan Bochmöller 1643–1647 Daniel Pertunpoika Kröger 1647–1662 Antti Yrjönpoika Lyttraeus 1662–1676 Henrik Forbus 1676–1681 Jöran Zadler 1681–1689 Gabriel Gråå 1689–1715 Karl Backman 1715–1717 Esaias Groop 1717–1726 Josef Klovensich 1726–1740 Jonas Mollin 1740–1760 Pehr Degerman 1760–1763 Jonas Peldan 1763–1776 Samuel Heikel 1776–1786 Nils Celsius 1786–1788 Karl Johan Fagerström 1788–1799 Olof Eric Liljendahl 1799–1811 Hans Henrik Hasselblatt 1812–1829 Carl Johan Heikel 1830–1835 August Appelgren 1836–1846 Carl Gustaf Bergstedt 1847–1866 Simon Wilhelm Nylander 1870–1873 Alarik Hasselblatt 1873–1896 Arthur Castrén 1896–1903 Jafet Martikainen 1903–1905 Arthur Castrén 1905–1908 Pekka Turpeinen 1908–1918 Arthur Wilhelm Lindholm 1919–1928 Heikki Kannisto 1928–1930 === Kaupunginjohtajat === thumb|150px|Kari Nenonen Kaupunginjohtaja Kausi Kaarlo I. Junnelius (vt.) 1930–1931 Heikki Karjalainen 1931–1938 Eino Jalmari Leino 1938–1961 Arvo Heino 1961–1974 Ilmo Paananen 1974–1990 Risto Parjanne 1991–1999 Kari Nenonen 1999–2006 Matti Pennanen 2006–2017 Päivi Laajala 1. huhtikuuta 2017 – 31. maaliskuuta 2023 Seppo Määttä 1. huhtikuuta 2023 – 7\. joulukuuta 2023 Ari Alatossava 7. joulukuuta 2023 – Lähde (1611–2000) == Lähteet == *
Joseph Friedrich von Racknitz

Joseph Friedrich von Racknitz (1744–1818) oli Steiermarkista Saksasta kotoisin ollut Racknitzin vapaaherra, joka asui Dresdenissä ja toimi korkea-arvoisena virkamiehenä. Nykyään hänet tunnetaan lähinnä pamfletistaan Ueber den Schachspieler des Herrn von Kempelen, nebst einer Abbildung und Beschreibung seiner Sprachmachine, joka käsitteli Wolfgang von Kempelenin rakentamaa, Turkkilaiseksi kutsuttua shakkiautomaattia. Racknitz käsitteli oletetun automaation toimintaperiaatetta esittäen omia arveluitaan aiheesta sekä oletuksen, että kyseessä oli huijaus. Pamflettia havainnollistettiin kuvituksella. Racknitzilla oli myös laaja hyönteiskokoelma. Yli 5 000 näytettä sisältävää kokoelmaa säilytetään nykyään eräässä saksilaisessa museossa. == Lähteet == * Tom Standage: The Turk: The Life and Times of the Famous Eighteenth-Century Chess-Playing Machine. New York City: Walker and Company, 2002. ISBN 0802713912 * Gerald M. Levitt: The Turk, Chess Automaton. Jefferson, Pohjois-Carolina: McFarland and Company Inc. Publishers, 2000. Luokka:Saksalaiset aateliset Luokka:Vuonna 1744 syntyneet Luokka:Vuonna 1818 kuolleet
Leena Puranen

Leena Puranen (s. 16. lokakuuta 1986) on suomalainen naisjalkapalloilija, joka edustaa Damallsvenskanin Jitex BK:ta. Hän pelaa niin sanotulla ”kymppipaikalla”. Puranen edustaa myös Suomen naisten jalkapallomaajoukkuetta. Hän on pelannut maajoukkueessa heinäkuun 2013 loppuun mennessä 55 ottelua ja tehnyt kuusi maalia. Hän kuului Suomen joukkueeseen EM-kilpailuissa 2013 mutta ei päässyt siellä pelaamaan yhtään ottelua.http://www.uefa.com/womenseuro/season=2013/matches/round=2000175/match=2010713/index.htmlhttp://www.uefa.com/womenseuro/season=2013/matches/round=2000175/match=2010718/index.htmlhttp://www.uefa.com/womenseuro/season=2013/matches/round=2000175/match=2010725/index.html Alle 20-vuotiaiden MM-kisoissa 2006 Puranen kuului Suomen joukkueen aloituskokoonpanoonhttp://www.fifa.com/worldfootball/statisticsandrecords/players/player=237673/index.html kuten myös alle 19-vuotiaiden EM-kisoissa 2005 Suomen selviytyessä välieriin.http://en.archive.uefa.com/competitions/wunder19/history/season=2005/round=1935/match=81506/report=lu.html Suomessa Puranen pelasi muun muassa FC Unitedissa ja HJK:ssa, joissa hän voitti Suomen cupin kolmesti vuosina 2005–2007. Kauden 2007 päätteeksi hän siirtyi HJK:sta Ruotsiin KIF Örebrohon. Lokakuussa 2008 hän siirtyi toiseen Ruotsin pääsarjaseuraan Hammarby IF:ään. == Lähteet == * Leena Puranen Palloliiton sivuilla === Viitteet === Luokka:Suomalaiset jalkapalloilijat Luokka:Vuonna 1986 syntyneet Luokka:Elävät henkilöt
Obbe Philips

Obbe Philips (noin 1500–1568) oli yksi varhaisen mennoniittaliikkeen johtohahmoista. Philips oli katolisen papin avioton poika. Aikuisena hänestä tuli lääkäri, joka harjoitti ammattiaan Leeuwardenissa. Siellä eräs anabaptismin kannattaja surmattiin uskonsa vuoksi, mikä sai Philipsin kiinnostumaan liikkeestä ja sai hänet liittymään siihen. Hän vaikutti yhdessä veljensä Dirk Philipsin, joka aiemmin oli fransiskaanimunkki, kanssa kastajaliikkeen rauhanomaisen suunnan kehitykseen. Alkuun liikkeen kannattajia kutsuttiinkin 'obbelaisiksi'.Gunnar Westin, Vapaan kristillisyyden historia, s. 172. Noin vuonna 1540 Philips kuitenkin luopui liikkeen johdosta ja merkittävimmäksi nousi Menno Simons, josta Philips oli tehnyt vanhimman eli piispan vuonna 1537.Gunnar Westin, Vapaan kristillisyyden historia, s. 174. ==Lähteet== * === Viitteet === Luokka:Mennoniitat
Heinämaa (täsmennyssivu)

Heinämaa voi tarkoittaa seuraavia: * Heinämaa, Orimattilan kylä * Heinämaa, suomenkielinen sukunimi. Tunnettuja nimenkantajia ovat: ** Alli Heinämaa, opettaja, Heinolan museon perustaja ja kehittäjä ** Anna Heinämaa (s. 1961), kirjailija ** Sara Heinämaa (s. 1960), professori, Anna Heinämaan sisko ** Siviä Heinämaa (1877-1949), lastenkirjailija Luokka:Sukunimet
Pantografi

Pantografi (kreik. pan, kaikki ja graphos, piirtää) eli suhdepiirrin tai suhdeharppi on karttojen ja piirustusten jäljentämistä varten suunniteltu laite. Jäljentäessä voidaan mittakaavaa muuttaa.Aikio ja Vornanen 1993, s. 461Rantala 1993, s. 664 Mekaaninen pantografi muodostuu toisiinsa liitetyistä tangoista. Kun A:ta kuljetetaan kuviota pitkin, B piirtää samanlaisen kuvion. Optinen pantografi muodostaa kopion valaistusta kuvasta lasilevylle, ja se voidaan piirtää läpinäkyvälle paperille tai valottaa valokuvauspaperille. Avaruuspantografilla voidaan tehdä pienoismallista suurikokoinen veistos tai päinvastoin. Pantografin voi tehdä myös puusta tai pahvista.Mieleni minun tekevi, Yrjö Karilas, s.659 ==Lähteet== * Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. * Rantala, Risto (toim.): Perustieto. Akateemisen tietosanakirja. Otava 1993. ISBN 951-1-12579-6 === Viitteet === ==Aiheesta muualla== *Pantografin teko- ohje Luokka:Tekninen piirtäminen
Hurrikaani Erika (2003)

Hurrikaani Erika oli viides nimetty trooppinen myrsky vuoden 2003 Atlantin hurrikaanikaudella ja tuon kauden kolmas trooppinen hirmumyrsky. Se riehui Meksikonlahdella ja sen ympäristössä 14.–17. elokuuta 2003 ja iski maihin Meksikon koillisnurkassa 16. elokuuta. Erikaa ei aluksi edes luokiteltu hurrikaaniksi, mutta tutkakuvien perusteella laskettiin jälkikäteen, että sen tuulennopeus ylitti voimakkaimmillaan juuri ja juuri hurrikaanin rajan. Saffirin–Simpsonin hurrikaaniasteikolla se luokiteltiin voimakkaimmillaankin 1. luokkaan. Toisin kuin tuhoisimpien hurrikaanien kohdalla, Erikan nimeä ei ole jäädytetty, vaan se oli ollut jo eräällä vuoden 1997 hurrikaanilla, ja vuoden 2009 viides nimetty myrsky oli jälleen Erika. Erika ja siihen liittyneet rankkasateet aiheuttivat tuhoja Meksikossa ja Yhdysvaltojen Floridassa. Erikan tieltä evakuoitiin Meksikonlahdella 51 öljynporauslauttaa. Kaksi ihmistä sai surmansa Meksikon puolella, kun heidän autonsa ajautui sillalta jokeen tulvaveden mukana. Matamorosin alueella Meksikossa sateet aiheuttivat mutavyöryjä ja tuuli repi monia kattoja.NWS Report == Lähteet == Erika
Dirk Philips

Dirk Philips (1504–1568) oli yksi varhaisen mennoniittaliikkeen johtohahmoista. Philips syntyi papin aviottomanan poikana Leeuwardenissa. Hänestä tuli fransiskaanimunkki, mutta hän liittyi anabaptisti-liikkeeseen yhdessä veljensä Obbe Philipsin kanssa erään anabaptistin marttyyrikuoleman tehtyä heihin vaikutuksen. Yhdessä veljensä kanssa he voimistivat rauhanomaista kastajaliikettä.Gunnar Westin, Vapaan kristillisyyden historia, s. 172. Kuten Menno Simons, myös Philips kannatti jalkojenpesuseremonian käyttöä.Gunnar Westin, Vapaan kristillisyyden historia, s. 203. == Lähteet == * === Viitteet === Luokka:Mennoniitat
Vilho Nuoreva

Vilho Nuoreva (3. lokakuuta 1905 Helsinki – 17. huhtikuuta 1998 Helsinki) oli Helsingin NMKY:n nuorisosihteeri 1920-luvulla ja myöhemmin johtaja. Hän toi muun muassa koripallon ja kerhotoiminnan Suomeen. Nuoreva nimettiin Suomen koripallon Hall of Fameen vuonna 2019. == Lähteet == Luokka:Suomalaiset järjestöjohtajat Luokka:Vuonna 1905 syntyneet Luokka:Vuonna 1998 kuolleet
Yöperhonen (elokuva)

Yöperhonen (La Chienne) on Jean Renoirin ohjaama ranskalainen draamaelokuva vuodelta 1931. Se on Renoirin toinen äänielokuva, ja jotkut kriitikot pitävät sitä Renoirin varhaisimpana mestariteoksena. Kuvauksessa Renoir käyttää peilejä ja heijastumia korostamaan tekopyhyyttä ja ihmisten välisiä mutkikkaita riippuvuussuhteita. Tarina kertoo vanhenevasta toimistotyöntekijästä Maurice Legrandista, jolla on ankara vaimo, ja nuoresta Lucienne ”Lulu” -nimisestä naisesta, jota Legrand auttaa kadulla. Heidän välilleen syntyy suhde, jonka motiiveina ovat Lulun poikaystävän ahneus ja Legrandin pako arjesta. == Näyttelijät == == Myöhempi maine == The New York Timesin kriitikot valitsivat Yöperhosen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Ranskalaiset draamaelokuvat Luokka:Vuoden 1931 ranskalaiset elokuvat Luokka:Ranskalaiset mustavalkoelokuvat Luokka:Jean Renoirin ohjaamat elokuvat
Kappelshamn

Kappelshamn on pientaajama () Gotlannin saaren pohjoisosassa, Ruotsissa. Vuoden 2000 lopussa pientaajamassa oli 124 asukasta ja vuoden 2005 lopussa asukkaita oli 112. Tuoreimpien vuoden 2010 lopun tietojen mukaan Kappelshamnin pientaajama oli pinta-alaltaan 72 hehtaaria ja sen asukasluku oli 115. Väestötiheys oli siten 159,7 as./km². Kappelshamnissa on muun muassa satama, ravintola, kauppa, kahvila, uimaranta ja leirintäalue. Jalkapalloseura Kappelshamns IK on kotoisin Kappelshamnista. Myös moottoriurheilurata Gotland Ring sijaitsee alueella. ==Lähteet== ==Aiheesta muualla== * Kappelshamn.se Luokka:Ruotsin pientaajamat Luokka:Gotlanti
M/S Ursine

M/S Ursine () on luxemburgilaisen Waterways SA:n omistama ro-ro-rahtialus. Alus on rakennettu vuonna 1978 Öresundvarvetin telakalla Landskronassa, Ruotsissa. Kuollutta painoa laivalla on 7 959 tonnia. Ursine on rekisteröity Belgian lipun alle ja sen kotisatama on Antwerpen. Nykyisin P&O; Ferries operoi aluksella reitillä Hull–Rotterdam. Ursinen sisaraluksia ovat M/S Vulpine ja M/S Equine. == Käyttöhistoria == 27\. elokuuta 1978 alus laskettiin vesille ja 29. joulukuuta se luovutettiin Partrederi Ab Nordsjöfraktin omistukseen, joka rekisteröi sen Ruotsin lipun alle nimellä Britta Oden. Kotisatamaksi tuli Skärhamn. Tämän jälkeen alus aloitti Oden Linesin Ruotsin ja Englannin välisessä liikenteessä. Marraskuussa 1982 alus aikarahdattiin Tor Linen liikenteeseen. Tammikuussa 1988 Britta Oden meni saksalaiselle Neue Flensburger Schiffbau-Gesellschaftin telakalle Flensburgiin, jossa alusta pidennettiin, koneet vaihdettiin ja rakennettiin ylimääräinen kansi. Alun perin aluksen pituus oli 143,26 metriä, leveys 21,25 metriä ja syväys 5,2 metriä. Koneina oli kaksi 16-sylinteristä B&W; Alphaa. Tammikuussa alus sai myös nimen Tor Scandia. Lokakuussa 1998 alus nimettiin jälleen Britta Odeniksi. Rahtaajana jatkoi edelleen Tor Line. Vuonna 2000 Britta Oden aikarahdattiin Flota Suardiazin liikenteeseen. Helmikuussa 2003 alusta käytettiin Britannian puolustusministeriön sotatarvikekuljetuksissa. Muut ruotsalaisomisteiset ro-ro-alukset sotatarvikekuljetuksissa olivat M/S Tor Anglia (DFDS/Tor Line), M/S Vikingland (Swedish Orient Line), M/S Stena Shipper (Stena RoRo), M/S Gute (Rederi AB Gotland), M/S Anna Oden ja M/S Eva Oden (B&N;). Lokakuussa 2003 Cobelfret osti aluksen ja tammikuussa 2004 asetti sen reitille Göteborg–Killingholme. 14. kesäkuuta 2005 alus aikarahdattiin DFDS:n liikenteeseen reitille Göteborg–Killingholme. Elokuussa Britta Oden siirtyi takaisin Cobelfretin liikenteeseen ja linjalle Zeebrugge–Purfleet. Kesäkuussa 2006 luxemburgilainen Waterways SA osti aluksen ja rekisteröi sen Panaman lipun alle. 1. heinäkuuta alus aloitti liikennöinnin Dartfordin ja Vlissingenin välillä. Lokakuussa alus sai nykyisen Ursine -nimensä. Lokakuussa 2007 alus aikarahdattiin espanjalaisen Acciona Trasmediterranean liikenteeseen. Lokakuussa 2007 Ursine aikarahdattiin P&O; Ferriesin Hullin ja Rotterdamin väliseen liikenteeseen. Nykyisin alus on Belgian lipun alla. == Lähteet == == Aiheesta muualla == *Fakta om Fartyg – M/S Britta Oden *The ferry site – M/F Ursine Ursine
Vitjaz

Vitjaz () on usean Venäjän laivastossa palvelleen aluksen nimi. Nimensä ne ovat saaneet venäläisen kansanperinteen samannimisen tarusankarin mukaan.Porin puiset sotalaivat (PDF) * Vitjazin piti olla 1 965 tonnin höyrykäyttöinen potkurilla varustettu korvetti * Vitjaz oli Porissa 1862 valmistunut 2 350 tonnin korvetti * Vitjaz oli Pietarissa 1884 valmistunut ja Kaukoidässä 1893 haaksirikkoutunut risteilijäКорвет "Витязь" * Vitjaz oli Saksassa 1939 valmistunut Neuvostoliiton tiedeakatemian tutkimusalus, joka on nykyään museoaluksena Kaliningradissa. == Lähteet ==
Charlie Finn

Charlie Finn (s. 18. syyskuuta 1981 Milwaukee, Wisconsin, Yhdysvallat) on yhdysvaltalainen näyttelijä, joka tuli tunnetuksi elokuvasta Rolling Kansas ja myöhemmin vierailevastaan roolista televisiosarjassa Life on a Stick vuonna 2005. Hänet muistetaan myös Spudin ääniroolista Disneyn animaatiosarjassa Jake Long – amerikkalainen lohikäärme sekä tilannekomediasarjasta Help Me Help You. ==Aiheesta muualla== * BuddTV * TV.com * Voice Chasers Luokka:Yhdysvaltalaiset televisionäyttelijät Luokka:Vuonna 1981 syntyneet Luokka:Elävät henkilöt
Rodney Saulsberry

Rodney Jerome Saulsberry (s. 11. heinäkuuta 1956 Detroit, Michigan, Yhdysvallat) on yhdysvaltalainen näyttelijä ja ääninäyttelijä, joka on julkaissut muun muassa kaksi kirjaa "You Can Bank on Your Voice" ja "Step Up to the Mic!", jotka käsittelevät ääninäyttelemistä. ==Ura== Saulsberry syntyi Detroitissa, jossa hän myös opiskeli yliopistossa. Muutettuaan Kaliforniaan hän teki pitkään cameorooleja televisiosarjoihin 1980-luvulta aina 1990-luvulle asti, jonka aikana Saulsberry kiinnostui äänityöstä. Enimmäkseen hän on toiminut mainosäänenä useille televisio- ja radiokanaville, sekä äänittänyt satoja trailereita. Näiden ohella Saulsberry on lainannut ääntään animaatioihin 1990-luvulta lähtien, joista hänet muistetaan parhaiten Robbie Robertsonin ääniroolista Hämähäkkimiehessä, joka lukeutui 1990-luvun suosituimpiin animaatioihin. Lisäksi Saulsberry on ollut mukana muun muassa eri animaatioelokuvien, kuten Leijonakuninkaan laulukuorossa. Erityisesti hän nousi julkisuuteen julkaistuaan ensimmäisen kirjansa Yhdysvalloissa "You Can Bank on Your Voice" vuonna 2004 ja toisen "Step Up to the Mic!" maaliskuussa 2007. ==Aiheesta muualla== * Voice Chasers Luokka:Yhdysvaltalaiset ääninäyttelijät Luokka:Yhdysvaltalaiset televisionäyttelijät Luokka:Vuonna 1956 syntyneet Luokka:Elävät henkilöt
Viherpesu

Viherpesu () on pinnallista ympäristöystävällisyyttä, joka ei ulotu mainontaa tai retoriikkaa syvemmälle. Termi on alun perin johdettu englanninkielisestä ilmauksesta whitewash (), joka tarkoittaa ”virheiden peittämistä tai salaamista”. Viherpesua harrastavat erityisesti yritykset, joilla on selkeästi haitallinen vaikutus ympäristöön. Nämä yritykset pyrkivät puhdistamaan mainettaan viestittämällä halua parantaa ympäristön tilaa. Viherpesussa tuotetaan assosiaatioita, jotka liittyvät toiminnan puhtauteen ja ekologisuuteen ilman, että toimintatapoja merkittävästi muutetaan. == Katso myös == * Pinkkipesu * Urheilupesu == Lähteet == == Aiheesta muualla == *https://www.greenwash.earth/ Luokka:Ympäristönsuojelu Luokka:Tiedotus- ja suhdetoiminta
Varjag

Varjag (), on ollut usean Venäjän ja Neuvostoliiton laivastoissa palvelleen sotalaivan nimenä. * Varjag (1862), korvetti * Varjag (1899), panssarikansiristeilijä * Varjag (1965), Kynda-luokan ohjusristeilijä * Varjag, Admiral Kuznetsov -luokan lentotukialus * Varjag (1983), Slava-luokan ohjusristeilijä.
Monza e Brianzan maakunta

Monza e Brianzan maakunta eli Monzan ja Brianzan maakunta (, paikallisella murteella Pruvincia de Mùnscia e de la Briansa) on maakunta Lombardian hallintoalueella Pohjois-Italiassa. Monza e Brianzan maakunnan pinta-ala on 405 km2, ja asukkaita siellä on vajaat 900 000\. Maakunnassa on 55 kuntaa, ja sen pääkaupunki on Monza. == Historia == Monza e Brianzan maakunta perustettiin vuonna 2009, se jaettiin Milanon maakunnastaItaly World Club . Päätös uudesta maakunnasta oli tehty vuonna 2004. == Maantiede == Monza e Brianzan maakunta käsittää Brianzan alueen eteläosat. Monzan lisäksi muita suuria kaupunkeja ovat Seregno, Desio ja Lissone. == Lähteet == == Aiheesta muualla == * http://www.provincia.mb.it *
Compasso d’Oro

Compasso d’Oro on italialainen muotoilupalkinto, jonka myöntää Italian teollisen muotoilun yhdistys ADI. Kolmen vuoden välein jaettava palkinto on Italian merkittävin ja myös kansainvälisesti arvostettu. Palkittavan tuotteen on oltava Italiassa valmistettu, mutta suunnittelija voi olla ulkomaalainen. Palkinnon perustamisesta 1954 teki aloitteen italialainen arkkitehti Giò Ponti. Palkittuihin kuuluu mm. Massimo Vignelli (1964https://www.adi- design.org/upl/CdO_STORICO/CdO%20storico%20MOTIVAZIONI/Motivazioni_1964.pdf ja 1998). Suomalaisista Compasso d’Oron ovat saaneet Kaj Franck (elämäntyöstä 1957), Harri Koskinen (Muu-tuoli 2004) ja Eero Aarnio (Trioli-lastentuoli 2008). ==Lähteet== * "Eero Aarnio palkittiin Italiassa", Helsingin Sanomat 28.6.2008 s. C1 ==Aiheesta muualla== *ADI homepage Associazione per il Disegno Industriale -sivusto *DolceVita elämäntyylin internetsivusto ===Kirjallisuutta=== * Luokka:Muotoilupalkinnot
Giò Ponti

Giò Ponti (18. marraskuuta 1891 Milano, Italia – 16. syyskuuta 1979 Milano) oli italialainen arkkitehti ja muotoilija. Hän oli yksi 1900-luvun merkittävimmistä italialaisista alallaan. Vuonna 1928 Ponti alkoi julkaista arkkitehtuuri- ja muotoiluaiheista Domus-lehteä, ja 1941 Stile-lehteä. Hänen perustamastaan Monzan biennaalista kehittyi myöhemmin muotoilualan tärkeimpiin kansainvälisiin tapahtumiin kuuluva Milanon triennaali. Ponti oli aloitteentekijänä myös, kun italialainen muotoilupalkinto Compasso d'Oro 1954 perustettiin. Pontin parhainta luomiskautta oli 1950-luku. Vuonna 1956 hän suunnitteli Milanon uudeksi maamerkiksi muodostuneen Pirelli-yhtiön pilvenpiirtäjän yhdessä Pier Luigi Nervin kanssa. Seuraavana vuonna julkaistiin kevyt pikkutuoli Superleggera.Sparke, Penny: An Introduction to Design and Culture in the Twentieth Century. New York: Harper & Row, 1986, s. 186. Kirjan teksti Questia-palvelussa (vaatii tilauksen). Viitattu 15.1.2019. Italian lisäksi Pontin suunnittelemia rakennuksia on Tukholmassa, New Yorkissa, Brasiliassa ja Lähi-idän maissa. Domus-lehtensä ja Milanon triennaalin myötä Pontilla oli 1930-luvulta lähtien merkittävä rooli myös suomalaisen taideteollisuuden esittelemisessä kansainvälisille yleisöille. Hän oli teollisuustaiteen liitto Ornamon kunniajäsen. ==Lähteet== == Aiheesta muualla == Luokka:Italialaiset arkkitehdit Luokka:Vuonna 1891 syntyneet Luokka:Vuonna 1979 kuolleet
Eddie Guzelian

Eddie Guzelian (s. 27. heinäkuuta 1976 Oregon) on yhdysvaltalainen käsikirjoittaja ja animaattori, joka on enimmäkseen työskennellyt Disneyn tuottamissa elokuvissa ja animaatiosarjoissa käsikirjoittajana. Hän on myös käsikirjoittanut muutamia jaksoja Warner Bros. Animationin tuottamiin Xiaolin Showdowniin ja Legion of Super Heroesiin. ==Filmografia== ===Elokuvat=== * Nalle Puh ystävää etsimässä (1997) * Mickey's Once Upon a Christmas (1999) * Tiikerin oma elokuva (2000) * Pieni merenneito II: Atlantiksen salaisuus (2000) * Lilo & Stitch 2 (2005) * Tuhkimo 3 – Taikansa kutakin (2007) ===Televisiosarjat=== * Herkules (1997) * Buzz Lightyear of Star Command (2000) * Jätti-robotti ja punapää (2001) * Disneyn Tarzanin legenda (2001) * Fillmore (2002–2003) * Kim Possible (2003) * Xiaolin Showdown (2004) * Jake Long – amerikkalainen lohikäärme (2005–2007) * Unfabulous (2005) * Brandy ja herra Whiskers (2006) * Ned's Declassified (2006–2007) * Legion of Super Heroes (2007) * The Secret Saturdays (2008) * Power Rangers: RPM (2009) ==Aiheesta muualla== * * * The New York Times Luokka:Yhdysvaltalaiset televisiokäsikirjoittajat Luokka:Yhdysvaltalaiset animaattorit Luokka:Vuonna 1976 syntyneet Luokka:Elävät henkilöt
Maceratan maakunta

Maceratan maakunta () on maakunta Marchen hallintoalueella Keski-Italiassa Adrianmeren rannalla. Maceratan maakunnan pinta-ala on 2 779 km2 ja asukasluku noin 320 000\. Maakunta muodostuu 55 kunnasta, ja sen pääkaupunki on Macerata.www.tuttitalia.it == Maantiede == Pääkaupungin lisäksi muita yli 15 000 asukkaan kaupunkeja ovat Civitanova Marche, Recanati, Tolentino ja Potenza Picena. Alueelle ovat tyypillisiä pikkukaupungit ja kumpuileva maasto: yli puolet maakunnasta on vuoristoa, viidennes kukkulamaastoa, kun taas tasankoa on vain rannikolla. Maceratan maakunnan alueella on Monti Sibillinin kansallispuistoParco Nazionale dei Monti Sibillini sibillini.net sekä kaksi luonnonsuojelualuetta:Italy World Club Abbadia di FiastraRiserva naturale statale Abbadia di Fiastra parks.it ja Torrichio. == Lähteet == == Aiheesta muualla == *Virallinen sivusto G.-LEOPARDI-002.jpg|Recanatin kaupunkia. *
Amy Bruckner

Amy Bruckner (oik. Amelia Ellen Bruckner, s. 28. maaliskuuta 1991 Conifer, Colorado, Yhdysvallat) on yhdysvaltalainen näyttelijä, joka tuli tunnetuksi televisiosarjasta Poika tulevaisuudesta. Lisäksi hänet tunnetaan ääniroolistaan Haley Longina animaatiosarjassa Jake Long – amerikkalainen lohikäärme. Bruckner syntyi Coniferissa, Coloradossa saksalais- amerikkalaiselle isälle ja amerikkalaiselle äidille. Luokka:Yhdysvaltalaiset televisionäyttelijät Luokka:Vuonna 1991 syntyneet Luokka:Elävät henkilöt
Jean-Marc Nobilo

Jean-Marc Nobilo (s. 27. heinäkuuta 1960) on ranskalainen jalkapallovalmentaja. ==Ura valmentajana== Nobilo on urallaan toiminut Le Havre AC:n urheilujohtajana ja reservivalmentajana, SCO Angersin apuvalmentajana ja afrikkalaisjoukkueiden teknisenä johtajana. Kesäkuussa 2007 hän korvasi Thierry Uvenardin Le Havre AC:n päävalmentajana ja johdatti seuran kauden päätteeksi Ligue 2:n voittoon ja nousuun pääsarjatasolle. Nobilo palkittiin kauden parhaana Ligue 2:n valmentajana. Kausi 2008/09 pääsarjatasolla alkoi Le Havren ja Nobilon osalta hyvin, mutta syyskauden vanhetessa otteet ovat heikentyneet ja seura on pudonnut liigan hännille. Joulukuun puolivälissä seurajohto ilmoitti, että Nobilo ei jatka enää seuran päävalmentajana. Le Havre look for new coach Hän kuitenkin pysyy edelleen seuran organisaatiossa ja siirtyy urheilutoimenjohtajaksi. Hantz favourite for Le Havre job Syyskuussa 2010 Nobilo siirtyi Beninin maajoukkueen peräsimeen. Le Français Jean Marc Nobilo, nouvel entraîneur des Ecureuils du Bénin Hän sai kuitenkin potkut jo marraskuussa. Bénin:l\'entraîneur français Nobilo démissionne Helmikuusta lokakuuhun 2011 Nobilo toimi Norsunluurannikon maajoukkueen teknisenä johtajana. Tammikuussa 2012 hänestä tuli Algerian U20-maajoukkueen päävalmentaja. Nobilo sélectionneur des - 20 ans ===Meriitit valmentajana=== * Ligue 2: 2008 * UNFP:n vuoden valmentaja Ligue 2:ssa: 2008 ==Lähteet== Nobilo, Jean-Marc Nobilo, Jean-Marc Nobilo, Jean-Marc
Rodney Soher

Rodney Ewart Soher (27. marraskuuta 1893 – 25. tammikuuta 1983)Rodney Soher Olympedia sivustollaViitattu 16.7.2023 oli brittiläinen rattikelkkailija, joka kilpaili 1920-luvun alkupuolella. Soher tuli rikkaasta angloamerikkalaisesta pankkiiriperheestä. Hänellä oli Ison-Britannian ja Yhdysvaltojen kaksoiskansalaisuus. Soher palveli Punaisessa ristissä Ensimmäisen maailmansodan aikana ja sodan jälkeen hän opiskeli lakia Cambridgen yliopistossa. Hän oli sen verta varakas, että rahoitti itse urheilusuorituksensa ja pelasi korkeatasoista tennistä ja squashia sekä purjehti omalla 6 metrisellä kilpaveneellään. Myöhemmin Soher vietti ympäri maailmaa seurapiirielämää omistamillaan asunnoillaan ja jakoi Beverly Hillsin kodin yhdessä Oscar-palkitun näyttelijän Edmund Gwennin kanssa. Vuoden 1924 talviolympialaisissa Soher voitti hopeaa neljän miehen kelkasta ajalla 5.48,83 yhdessä Thomas Arnoldin, Ralph Broomen ja Alexander Richardsonin kanssa. ==Lähteet== Luokka:Brittiläiset rattikelkkailijat Luokka:Brittiläiset olympiamitalistit Luokka:Vuonna 1893 syntyneet Luokka:Vuonna 1983 kuolleet
John Swartzwelder

John Swartzwelder (16. marraskuuta 1950 Yhdysvallat) on yhdysvaltalainen käsikirjoittaja, joka tunnetaan parhaiten työstään animaatiosarja Simpsonien parissa. Hän kuului sarjan käsikirjoittajiin 1.–15. tuotantokaudella eli vuosina 1989–2003. Hän on käsikirjoittanut 59 Simpsonien jaksoa, enemmän kuin kukaan toinen. Swartzwelder oli myös yksi The Simpsons Movie -elokuvan käsikirjoittajista. Swartzwelder tunnetaan siitä, ettei hän halua esiintyä lainkaan julkisuudessa. Luokka:Simpsoneiden tekijät Luokka:Yhdysvaltalaiset televisiokäsikirjoittajat Luokka:Vuonna 1950 syntyneet Luokka:Elävät henkilöt
Agnes Bruckner

Agnes Bruckner (s. 16. elokuuta 1985 Hollywood, Kalifornia, Yhdysvallat) on yhdysvaltalainen näyttelijä. ==Elämäkerta== Bruckner syntyi Hollywoodissa, Kaliforniassa unkarilaiselle isälle ja venäläiselle äidille, jotka erosivat myöhemmin. Hänen vanhempansa olivat tavanneet Unkarissa, mistä he muuttivat Yhdysvaltoihin 1980-luvulla. Brucknerilla on kaksi sisarta ja yksi veli. Vanhempiensa myötä hän puhuu hivenen venäjää ja sujuvasti unkaria. Bruckner kasvoi Los Felizissa, Los Angelesissa, josta hän muutti viisivuotiaana Portlandiin, Oregoniin. Uudessa kaupungissa hän alkoi harrastaa tanssimista, balettia ja steppausta. Bruckner halusi aluksi pyrkiä tanssijaksi, mutta päätyi myöhemmin näyttelijäksi. Kahdeksanvuotiaana hän työskenteli äitinsä ehdotuksesta lapsimallina ja osallistui myös kauneuskilpailuun. Hän palasi perheensä kanssa takaisin Los Angelesiin kymmenvuotiaana pyrkiäkseen näyttelijäksi, jonka myötä Bruckner muutti Burbankiin. Näyttelijän uransa Bruckner aloitti 11-vuotiaana esiintyen aluksi mainoksissa. Vuonna 1997 hän pääsi esiintymään Kauniissa ja rohkeissa. Aikuisena Bruckner on tullut tunnetuksi etenkin rooleistaan kauhuelokuvissa. ==Filmografia== Vuosi Elokuva Rooli 2001 Glass House – Painajainen sijaisperheessä Zoe 2002 Blue Car Megan 'Meg' Denning 2002 Home Room Cathy 2002 Numeromurha Lisa Mills 2003 Rick Eve O'Lette 2004 Stateside Sue Dubois 2004 Haven Pippa Ridley 2005 The Iris Effect Katya 2005 Venom Eden Sinclair 2006 Dreamland Audrey 2006 The Woods Heather Fasulo 2006 Peaceful Warrior Susie 2007 Blood and Chocolate Vivian 2008 Vacancy 2: The First Cut Jessica 2009 Kill Theory Jennifer 2009 A Good Funeral Junior 2012 The Pact Nicole Marlow 2012 Breaking the Girls Sara Ryan 2012 The Citizen Diane ===Television=== Vuosi Sarja Rooli Huomioita 1997–1999 Kauniit ja rohkeat Bridget Forrester 2000 Pacific Blue Connie Lamb Jakso: "Fifty-Nine Minutes" 2001 The Fugitive Mallory Wickes Jakso: "Safekeeping" 2001 Enkelin kosketus Lisa Jakso: "Visions of Thy Father" 2002 Alias Kelly McNeil Jaksot: "The Box: Osa 1 & 2" 2003 24 Linda 5 jaksoa 2006 Kova laki: Rikollinen mieli May Jakso: "Country Crossover" 2009 Dirty Sexy Money Daphne Jakso: "The Bad Guy" 2009 Rakkauden anatomia Heather 5 jaksoa 2011 The Craiglist Killer Megan McAllister TV-elokuva 2011 Havaiji 5-0 Tanya Jakso: "Kai e' e" 2012 Fairly Legal Lea Ferran Jakso: "Ripple of Hope" 2012 Covert Affairs Zarya Fischer Jaksot "Let's Dance" ja "Rock 'n' Roll Suicide" 2013 The Anna Nicole Story Anna Nicole Smith TV-elokuva ==Lähteet== Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Amerikanvenäläiset Luokka:Vuonna 1985 syntyneet Luokka:Elävät henkilöt Luokka:Yhdysvaltalaiset lapsinäyttelijät
Karl Gottlieb von Windisch

Karl Gottlieb von Windisch (28. tammikuuta 1725 Bratislava – 30. maaliskuuta 1793 Bratislava) oli saksalainen kirjailija. Hän kirjoitti muun muassa kirjesarjan nimeltä Briefe über den Schachspieler des Hrn. von Kempelen nebst drey Kupferstichen die diese berühmte Maschine vorstellen. Ne käsittelivät Turkkilaista, näennäisesti shakkia pelaavaa automaattia, jota Windisch tarkkaili. ==Tuotanto== ===Toimittajana=== * Pressburger Zeitung (1764-1773) * Der Freund der Tugend (1767-1769) * Pressburgisches Wochenblatt zur Ausbreitung der Künste und Wissenschaften (1771-1773) * Ungrisches Magazin, oder Beyträge zur vaterländischen Geschichte, Erdbeschreibung, und Naturwissenschaft. 4 volumes (1781-1783, 1787) * Neues Ungrisches Magazin (1791-1792) === Kirjat === * Hanswurst. Ein Lustspiel in einem Aufzuge. Bratislava, 1761 * Der vernünftige Zeitvertreiber. Bratislava, 1770 * Politische, geographische und historische Beschreibung des Königreichs Hungarn. Bratislava, 1772 (Anonym ersch.) * Kurzgefasste Geschichte der Ungarn von den ältesten, bis auf die itzigen Zeiten... Bratislava, 1778 * Geographie des Königreichs Ungarn. Mit Kupfern und 2 illuminirten Karten. 2. volumes, Bratislava, 1780 * Betrachtung über den Tod Ihro Majestät Maria Theresia vor einer Versammlung, von einem Ungar. Bratislava, 1780 * Briefe über den Schachspieler des Hrn. von Kempelen nebst drey Kupferstichen die diese berühmte Maschine vorstellen, published by Chr. von Mechel, Bratislava, 1783 * Geographie und Geschichte des Königreichs Ungarn für Juden. 3. edition. Bratislava, 1785 * Sammlung christlicher Lieder und Gesänge zum Gebrauche evangelischer Religionsverwandten. Bratislava, 1785 * Neues Gesang- und Gebetbuch zum gottesdienstlichen Gebrauche der evangelischen Gemeinde in Pressburg. Bratislava, 1788 * Geographie des Grossfürstenthums Siebenbürgen. Bratislava, 1790 * Beschreibung der Feierlichkeiten bei der Krönung Seiner Kaiserl. Majestät Leopold des Zweiten zum ungarischen König den 15. Novemb. 1790. Bratislava ==Aiheesta muualla== * Kurzbiographie von K. G. Windisch im Ungarischen Biographischen Lexikon (unkariksi) * Biographie von K. G. Windisch mit ausführl. Werkverzeichnis und Verzeichnis der älteren Quellen. In: J. Szinnyei: Magyar írók élete és munkái. I-XIV. Budapest, 1891-1914 (unkariksi) Luokka:Saksalaiset kirjailijat Luokka:Vuonna 1725 syntyneet Luokka:Vuonna 1793 kuolleet
François Pelletier

François Pelletier oli ranskalainen illusionisti. Hän oli erityisen kuuluisa magneettien käyttämisestä esityksissään. Pelletierin uran huipulla Maria Teresia kutsui hänet vuonna 1769 Schönbrunnin linnaan esittelemään taitojaan. Hänen esityksensä inspiroi unkarilaista Wolfgang von Kempeleniä siinä määrin, että tämä rakensi shakkia näennäisesti pelaavan automaation, Turkkilaisen, joka nousi maailmanmaineeseen. ==Lähteet== * * Luokka:Ranskalaiset keksijät Luokka:Ranskalaiset taikurit Luokka:Syntymävuosi puuttuu Luokka:Kuolinvuosi puuttuu
Omakuva

Omakuva on taiteilijan piirtämä, maalaama, valokuvaama tai veistämä muotokuva itsestään. Se voi olla myös performanssi tai videoteos. Taidehistoriassa omakuva on niin sanottu renessanssi-ilmiö. Omakuvia ei juuri tavata keskiajalla taiteilijan yksilöllisyyden ja persoonallisuuden alkaessa korostua renessanssista lähtien. Myös parempien ja halvempien peilien avulla tuli helpommaksi tehdä kuva itsestään. Myös romantiikan taidekäsitys korostaa omakuvaa. ==Omakuvia== *Elin Danielson-Gambogi: Omakuva *Vilho Lampi: Omakuva *Väinö Kunnas: Omakuva *Alpo Jaakola: Omakuva teltassa *Helene Schjerfbeck: Omakuva, valoa ja varjoa *Helene Schjerfbeck: Mustataustainen omakuva *Ellen Thesleff: Omakuva, lyijykynä File:Andrea Mantegna 084.jpg|Andrea Mantegna (vas.), 1474. File:Michelangelo Caravaggio 071.jpg|Caravaggio, (oik.), noin 1606/1607. File:Self- portrait_as_the_Allegory_of_Painting_by_Artemisia_Gentileschi.jpg|Artemisia Gentileschi, noin 1630. File:Autorretrato Goya 1815.jpg|Goya, 1815. File:August Strindberg photographic selfportrait 2.jpg|August Strindberg, noin 1892-93 File:Egon Schiele 078.jpg|Egon Schiele, 1912. File:Ilya Repin self- portrait at work.jpg|Ilja Repin, 1915. File:Carl Van Vechten.jpg|Carl Van Vechten, 1939 File:Cornelia-Schleime-Pilotin-wiki.jpg|Cornelia Schleime, 2001. ==Katso myös== * Muotokuva * Selfie ==Aiheesta muualla== *Omakuvagalleria , Oulun taidemuseo Luokka:Taiteen aiheet